اؤزبکیستانین قاراقالپاقیستان اؤزارک جمهوریتینده ۱-۲ جولایدا باش وئره‌ن حادثه‌لرده ۱۸ نفرین اؤلدوگو، ۲۴۳ نفرین یارالاندیغی بیلدیریلدی.
اؤزبکیستان باش ساوچیلیغیندان وئریله‌ن آچیقلامادا، اؤلکه آنایاساسیندا قاراقالپاقیستان اؤزارک جمهوریتینین ایستاتوسو ایله باغلی ماده‌لرین دییشدیریله‌جگی ایله باغلی تکلیفلرین گوند‌مه گلمه‌سیندن سونرا اعتراض گؤستریلرینین تشکیل ائدیلدیگی قاراقالپاقیستانین مرکزی نوکوس‌دا ۱-۲ جولایدا باش وئره‌ن حادثه‌لرده ۱۸ نفرین اؤلدوگو، ۳۸ نفری امنیت گؤره‌ولیسی اولماقلا ۲۴۳ نفرین یارالاندیغی قید ائدیلدی.
یارالانان ۹۴ نفرین خسته‌خانایا یئرلشدیریلدیگی، بعضیلرینین ساغلیق دوروملارینین آغیر اولدوغو بیلدیریله‌ن آچیقلامادا، حادثه‌لرله باغلی ۵۱۶ نفرین گؤزآلتینا آلیندیغی وورغولاندی.
۱ جولایدا اؤزبکیستان آنایاساسیندا قاراقالپاقیستان اؤزارک جمهوریتینین ایستاتوسو ایله باغلی ماده‌لرین دییشدیریله‌جگی حاقیندا بعضی تکلیفلرین گوندهمه گلمه‌سی ایله قاراقالپاقستان‌دا اعتراضلار باشلامیشدی.
بونون اوزرینه اؤزبکیستان جمهورباشقانی شؤوکت میرضیایئو، گؤستریلرین داوام ائتدیگی نوکوس شهرینه گئدیب، وطنداشلارلا بیر آرایا گلدی و قاراقالپاقیستانین ایستاتوسونون دییشدیریلمه‌یه‌جگینی آچیقلادی.
گؤستریلر داوام ائتمه‌سی اۆزرینه، میرضیایئوین امضالادیغی قرارنامه ایله قاراقالپاقیستان اؤزارک جمهوریتینده ۲- آگوستا دک اولاغان اوستو حال اعلان ائدیلدی.
